cyanic-selkie/wikianc huggingface dataset:
Løten stasjon
Løten stasjon er en jernbanestasjon på Rørosbanen. Stasjonen ligger ved tettstedet Løten i Løten kommune og ble åpnet i 1862 som Berg stasjon da jernbaneforbindelsen mellom Hamar – Grundset ble fullført. 1879 fikk den dagens navn, frem til 1919 skrevet Løiten. Stasjonen er idag betjent og alle nordgående og sørgående passasjertog stanser her. Stasjonen fungerer som taxisentral for Løten, i tillegg til turistinformasjon, kafédrift, gardsmatutsalg, brukskunstsalg og reiseservice inne i lokalene. Fra Løten stasjon til Oslo S er det 143,78 km.
Cliath thulca
Den lokale betegnelsen på denne unike sivbåten, «cliath thulca», betyr «flåte for flomtid», avslørte hensikten bak denne merkelige kuriositeten på landet rundt Derrycahill i sentrale Irland ved innsjøen Lough Ree. Landet ved denne innsjøen sammen med elvene Suck og Shannon er et våtmarksområde kalt «river meadow» med våte enger som blir oversvømmet om vinteren hver år under den årlige flommen. På engelsk er mye av landet rundt Derrycahill kalt «kalla» eller «callow» etter det irske ordet «caladh». Med vinterflommen blir store områder avskåret fra resten av landet i isolerte øyer, dermed måtte lokalbefolkningen ha en farkost for å etablere kontakt med omverdenen om vinteren.
Våtmarkene som nå er beskyttet mot kunstig inngrep ved lov, har en rik flora og fauna som tiltrekker seg flere fuglearter og fiskearter. Ved jakt og fiske var den grunngående sivbåten som i nyere tid var gitt et rammeverk av tre, meget brukervennlig på de vide sumpene. Under fuglejakt dro jegerne ute i slike sivbåter for å jakte på de mange fugler og kunne endog sanke inn egg. Selv på de oversvømte områdene med tørre landlapper var det lett å trekke den lette sivbåten mellom vatnene.
Den irske sivbåten
Den meste robuste og største varianten minnet som en trebåt med spanter, en forstevn og ripebord uten bordkledning. Båtbyggeren Patrick «Pack» Gately kuttet ned sivplantene langs elven Suck for deretter å lage bunter som en flåtekonstruksjon som kan være utformet i forskjellige former, også sirkulært. Ovenpå buntene ble det festet et rammeverk av trevirke og tverrgående tofte som sitteplass for den enslige roeren. Bare denne typen har blitt dokumentert med fotografi og tegninger i 1962 av James G. Delaney som dro til området. På dette tidspunktet var folkeminnet om sivbåtene og bygging av disse i ferd med å dø ut. Gatelys båt var cirka ti fot langt og 3 fot bredt utformet som skjelettet på en trebåt. På en variant for bruk på dypere vatn ble det festet bordplanker eller bunter av sivplanter på sidene.
Ifølge Gately ble sivplantene innhøstet i juli eller august når disse var fremdeles grønt, og deretter tørket for flere dager før arbeidet begynte. Sivbåten ble bare brukt hver vinter i det samme året om gang. Selv om Gatelys båt var en robåt var staker og padleårer normal utstyr på de eldre sivbåtene en generasjon før Delaneys ankomsten, og de var generelt mindre på 1,5 meter i lengde.
Andre sivbåter
Sivbåten langs elvene Suck og Shannon ved Derrycahill var ikke det eneste eksemplet på sivbåtbygging på Irland, på mange mindre innsjøer og andre våtmarksområder i det irske innlandet hadde sivfartøyer også vært brukt, spesielt i områder med mangler på større emner for bygging av trebåter.
Den minste «sivbåten» som er kjent, skal være en slags livbøye i form av en sirkulær eller V-formet bunte som svømmeren festet seg til for å svømme. Disse livbøyer av sivbunter betegnes som corra i området rundt Lough Erne.
Solheim (Årstad)
Solheim hørte til gamle Årstad kommune som ble innlemmet i Bergen i 1915, og hører til Løvstakksiden sogn under Bergen domprosti i Den norske kirke, med sognekirkene Solheim kirke på Solheim og Sankt Markus kirke på grensen mot Gyldenpris. På Solheim gravplass ligger Solheim gravkapell.
På Solheim ligger også Ny-Krohnborg skole, handlegaten Solheimsgaten ved Danmarksplass, næringsområdet Solheimsviken og omfattende tettbebyggelse med boligområder. Det lokale buekorpset heter Løvstakkens Jægerkorps. Solheim dekkes av lokalavisen Årstadposten. Solheim hadde 7 130 innbyggere 1. januar 2014 og et areal på 1,21 km² landareal og 0,01 km² ferskvann, fordelt på grunnkretsene St Markus, Krohnviken, Bøhmergaten, Solheimsviken, Ny-Krohnborg, Løvstakkveien, Blekenberg, Firdagaten, Solheim sekundærstasjon, Solheim, Grønnlien, Kristian Bings vei, Lille Solheim og Solheimsvannet.
Solheimsvannet er 35 dekar stort og tjener som rekreasjonsområde i forlengelse av Leaparken. Langs breddene er det anlagt gang- og sykkelstier, men der har også en del flere uønskede fremmedarter som fagerfredløs, parkslirekne og rynkerose etablert seg.
Tore Morten Andreassen
Tore-Morten Andreassen Figenschow (født 27. juni 1969 i Tromsø) er en norsk gitarist, komponist, instrumental- og teoripedagog, og dosent i elgitar ved musikkonservatoriet på Universitetet i Tromsø. Han spiller også gitar og mellotron i progrockbandet Neograss.
Defender
Neograss & Defender
The Fat Rats
Med andre artister:
Noteutgivelser
I samarbeid med Karsten Andersen:
Midtbygda
Midtbygda er navn på flere tettsteder og kommunesentre i Norge, blant annet:
Marina (kvinnenavn)
Marina (kyrillisk: Марина, georgisk: მარინა, gresk: Μαρινα) er et kvinnenavn med latinsk opprinnelse. Navnet har stor utbredelse og er spesielt vanlig i Georgia, Kroatia, Ukraina og Russland.
Etymologi
Marina har to opprinnelser. Det kan være:
Kjente personer med navnet
Personene i listen er ordnet kronologisk etter fødselsår.
Derby Museum and Art Gallery
Derby Museum and Art Gallery ble etablert i 1879, sammen med Derby Central Library, i en ny bygning som var tegnet av Richard Knill Freeman og gitt til Derby av Michael Thomas Bass. Samlingen omfatter et helt galleri som viser tegninger av Joseph Wright of Derby; det er også en avdeling for Royal Crown Derby og annen porselen fra Derby og området omkring. Dessuten finnes arkeologi, naturhistorie, geologi og militære samlinger. Kunstgalleriet har vært åpent siden 1882.
Trøde-Bråhei tunnel
Trøde-Bråhei tunnel er en veitunnel på fylkesvei 420 i Lillesand kommune i Agder. Tunnelen er 365 meter lang og ble åpnet 1. oktober 1960. Den inngikk i datidens nye stamvei mellom Lillesand og Kristiansand, som ble åpnet av daværende samferdselsminister Trygve Bratteli. Da veien ble åpnet, var den skiltet riksvei 40. Den ble senere en del av europaveinettet og ble dermed skiltet E18. I 2009 stod den nye motorveien mellom Grimstad og Kristiansand ferdig, og den gamle veistrekningen ble en del av fylkesvei 420.
Området like rundt tunnelen er tilholdssted for strandsniper. Fuglearten har oppholdt seg i området i flere generasjoner.
Media Norge
Media Norge ASA var et norsk eierselskap for Aftenposten, Bergens Tidende, Fædrelandsvennen, Stavanger Aftenblad og Finn.no, formelt etablert 25. juni 2009. Selskapet ble i 2012 erstattet av Schibsted Norge.
Hovedkontoret var i Bergen, med Didrik Munch som konsernsjef. Media Norge hadde som siktemål å være det ledende mediekonsernet i Norge.
Konsernet hadde ca. 2 200 ansatte og en omsetning på ca. 5,3 milliarder kroner. Den største eieren var Schibsted med 80,4 prosent av aksjene.
Matti Lähde
Matti Lähde (født 14. mai 1911, død 2. mai 1978) var en finsk langrennsløper som konkurrerte på 1930-tallet.
Nor-Cargo
Nor-Cargo var et transportselskap eid av Posten Norge.
Bedriften var opprinnelig eid av Bergenske Dampskibsselskab, og senere eid av Kosmos, som senere ble oppløst. Nor-Cargo ble en del av Stavangerske. Før Posten kjøpte opp selskapet, var det Det Stavangerske Dampskibsselskab og Ofotens og Vesteraalens Dampskibsselskab som eide selskapet.
Popayán
Popayán er hovedstad i provinsen Cauca i Colombia og har en befolkning på 219 532 innbyggere (2005) og ligger i dalføret Valle de Pubenza. Byen ble grunnlagt av Sebastián de Belalcázar den 13. januar 1537 og ligger i en høyde av 1737 moh.
Byen er kjent for sin koloniale arkitektur og for sine bidrag til kultur og politikk i Colombia. Popayán har produsert flere presidenter enn noen annen by i landet, samtidig byen har vært hjemsted for en rekke forfattere, komponister og malere. Mye av byen ble ødelagt i et jordskjelv som rammet byen den 13. mars 1983. Selv om mange av de gamle bygningene ble gjenoppbygd, bærer det gamle bysentrumet fortsatt preg av jordskjelvet.
I nærheten av Popayán ligger nasjonalparken Puracé, som er oppkalt etter en inaktiv vulkan som ligger i parken. Puracé har mange fossefall og varme kilder.
Hilding Rosenberg
Hilding Constantin Rosenberg (født 21. juni 1892 i Bosjökloster, død 19. mai 1985 i Stockholm) var en svensk organist, pianist, dirigent og komponist.
Fra 1909 var han organist i Kalmar og virket også som konsertpianist, lærer og for kort tid også som kirkemusiker. Fra 1914 studerte han klaver med Richard Andersson, senere komposisjon med Ernst Henrik Ellberg og Wilhelm Stenhammar og tok dirigentundervisning med Kurt Striegler og Hermann Schechen. Fra 1932 til 1934 var han kapellmester i Stockholmsoperaen. Deretter var han gjestedirigent i en rekke land i Europa og i USA. Blant hans egne elever finnes Karl-Birger Blomdahl, Svein-Erik Bäck, Ingvar Lidholm og Åke Hermanson.
Rosenberg komponerte sju operaer, et operaoratorium (Josef og hans brødre 1946-48), sju balletter, fire oratorier, to melodrama, sju symfonier og andre symfoniske verker, to fiolin- og en cello- og en trompetkonsert, skuespill-, hørespill- og filmmusikk, kammermusikalske verker, klaver- og orgelmusikk, lieder og korverker.
Hilding Rosenberg mottok Christ Johnson-prisen i 1962.
Rasmus Rasmussen (turner)
Rasmus Rasmussen (født 26. mai 1899, død 11. april 1974) var en dansk sportsutøver som deltok under de olympiske leker 1920 i Antwerpen.
Rasmussen vant en olympisk sølvmedalje i turn under OL 1920 i Antwerpen. Han var med på det danske laget som kom på andreplass i lagkonkurransen i turn svensk system foran Sverige. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng.
Shadows
Shadows kan vise til:
Hans Christian Sørensen
Hans Christian Sørensen (født 11. oktober 1900, død 23. januar 1984) var en dansk sportsutøver som deltok under de olympiske leker 1920 i Antwerpen. Sørensen vant en olympisk sølvmedalje i turn under OL 1920 i Antwerpen. Han var med på det danske laget som kom på andreplass i lagkonkurransen i turn svensk system foran Sverige. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng.
Sørgering
Sørgering er en ring som bæres til minne om en avdød. Skikken med sørgeringer var for eksempel utbredt i Victoriatiden.
En sørgering inneholder ofte navnet og dødsdatoen til den avdøde. Den kan også ha inngravert en tekst. Den kan til og med ha festet til seg et lite bilde av vedkommende.
Lasantha Wickrematunge
Lasantha Manilal Wickrematunge (født 5. april 1958, død 8. januar 2009) var en kjent journalist på Sri Lanka. Wickrematunge var utdannet advokat men begynte etterhvert som journalist og var ved sin død redaktør for avisen The Sunday Leader. Wickrematunge ble myrdet av ukjente attentatmenn, men i en nekrolog han selv skrev før sin død anklaget han regjeringen for å stå bak attentatet.
Guillaume Cale
Guillaume Cale (populært kalt Jacques Bonhomme, noen ganger anglisert til William Kale), var en velstående bonde fra byen Mello nord i Frankrike, som ble berømt som lederen av Jacquerie, det franske bondeopprøret som eksploderte over i voldelige sammenstøt mellom opprørerne og adelen i mai 1358 og stormet uhindret i en måned frem til slaget om Mello den 10. juni 1358.
Cales opprinnelse er ukjent, det er ikke klart hvor gammel han var under opprøret, heller vet vi ei noen ting om hans familie og forretningsforbindelser, annet enn at han var en rimelig godt stilt bonde.
Reknes sanatorium
Sanatoriet var i drift frem til 1960, da det nye Fylkessjukehuset i Molde åpnet på Lundavang og lungeavdelingen der overtok pasientene.
Reknes sanatorium lå i de samme bygningene som tidligere Reknes hospital. Sykehuset hadde egen gravplass i området der krysset Sandvegen/Bjørnstjerne Bjørnsons veg ligger i dag.
Maleren Henrik Rom var blant pasientene på Reknes sanatorium. En av stifterne av Den norske lægeforening, Edvard Kaurin, var overlege ved sykehuset.
Conques
Conques er en tidligere kommune i departementet Aveyron i regionen Occitanie sør i Frankrike. 1. januar 2016 ble Conques slått sammen md kommunene Grand-Vabre, Noailhac og Saint-Cyprien-sur-Dourdou til den nye kommunen Conques-en-Rouergue.
Geografi
Landsbyen ligger der elvene Dourdou og Ouche løper sammen. Den er bygget på en bratt åsside med typiske middelaldergater, derfor er det lite biltrafikk i sentrum. Den lå utenfor allfarvei i moderne tid, og bykjernen har få bygninger fra mellom 1800 og 1950, og middelalderstrukturen er godt bevart.
Klosterkirken Sainte-Foy
Klosterkirken Sainte-Foy i Conques var en populær stopp for pilegrimene på vei til Santiago de Compostela i Spania. Den ble startet bygget over en tidligere basilika av abbed Odolric (1031–1065), og fullført rundt året 1120. Den er bygget i romansk stil, med de lokale stensortene kalksten og skifer. Den imponerende kuppelen falt senere sammen og ble erstattet med en ny i det 15. århundre.
Hovedattraksjonen for middelalderens pilegrimer var skjelettet av Sainte Foy, en ung, kvinnelig martyr fra det 4. århundre. Sent i det 9. århundre stjal en munk fra Conques relikviene fra et kloster i nærheten, for å trekke reisende (og verdier) til Conques. Kirken som etterhvert ble bygget hadde et dobbelt formål: Gi overnatting til pilegrimene og gi plass til munker som kunne holde messe syv ganger i døgnet. En separat sognekirke ble bygget for de fastboende, viet til Thomas Becket, den står ikke lenger.
Klosterkirken ble lagt til UNESCOs liste over verdens kultur- og naturarvsteder i 1998, som en del av verdensarvstedene langs pilegrimsruten til Santiago de Compostela i Frankrike.
Befolkningsutvikling
Antall innbyggere i kommunen Conques
Jelena Slesarenko
Jelena Vladimirovna Slesarenko (født Sivusjenko; 28. februar 1982 i Volgograd) er en russisk friidrettsutøver (høydehopp).
Hun slo gjennom i 2004 da hun vant VM-gull innendørs med resultatet 2,04 m. Senere samme år vant hun et overraskende OL-gull med 2,06 i Athen. Hun tok alle høyder i første forsøk. Etter at seieren var klar gjorde hun forsøk på verdensrekordhøyden 2,10, men rev samtlige forsøk. I senere år har hun ikke kunne gjenta prestasjonene fra 2004.
En skade satte henne utenfor i sesongen 2005, og hun kunne ikke delta i VM i Helsingfors. I 2006 var hun tilbake og tok et nytt VM-gull innendørs i hjemlandet (2,02 m). Under europamesterskapet i Göteborg 2006 ble hun bare nr 5 etter at hun ikke klarte 2 meter.
I 2007 ble Slesarenko fjerde i VM i friidrett 2007 i Osaka (2,00 m). Hun tok en sølvmedalje under VM i friidrett innendørs 2008 i Valencia (2,01 m). Det ble en ny fjerdeplass under Sommer-OL 2008 i Beijing (2,01 m).
Last (måleenhet)
Last er en gammel og nå utgått måleenhet med svært varierende betydning. Den har vært i bruk over hele Skandinavia, også i Norge.
Solihull (distrikt)
Solihull er et administrativt distrikt med status som metropolitan borough i West Midlands i England. Det har navn etter administrasjonssenteret, byen Solihull.
Warblade
Warblade er et shareware 2D shooterspill for hvor spilleren styrer et romskip på jakt etter å eliminere aliens. Det er hovedsakelig basert på 1980- tallets Galaga og Deluxe Galaga, som da var å finne på spillkonsollen Amiga. Spillet er laget av Edgar Vigdal.
Solihull (distrikt)
Distriktet ble opprettet 1. april 1974 ved sammenslåing av Solihull og det meste av Meriden landdistrikt. I 1986 fikk det i likhet med de andre distriktene i West Midlands status som metropolitan borough. Distriktet dekker et areal på 178,29 km² og hadde 206 674 innbyggere i 2011.
Motorveiene M6 og M40 går langs distriktets grenser, og M42 går mellom den urbaniserte delen i nord og den mer landlige i sør. De gode kommunikasjonsmulighetene har ført til at blant annet National Exhibition Centre og Birmingham International Airport har blitt lagt til distriktet.
Rhabdopholis
Utseende
Middelsstore (ca. 20 millimeter), mørkfargede, ovale oldenborrer. Store deler av oversiden er kledt med lyse skjell, men det blanke striper og felter mellom disse.
Levevis
Larvene lever i jorda der de eter på røtter.
Utbredelse
Slekten er utbredt i det sørlige Afrika (Eastern Cape, KwaZulu-Natal og Mosambik).
Kilder
Harrison, J. du G. (2004) Revision of the endemic southern African genus Rhabdopholis Burmeister, 1855 (Coleoptera: Scarabaeidae: Melolonthinae). African Entomology 12 (1): 39-54.
Kristofer Lange
Kristofer Andreas Lange (født 1886, død 1977) var en norsk arkitekt kjent for en rekke bygninger i landet. Han er også kjent for planleggingen av Sogn haveby i Oslo på 1920-tallet. Han var sønn av arkitekten Balthazar Lange.
Melodisk black metal
Melodisk black metal er en undersjanger av black metal.
Mange av de vanlige reglene for «tradisjonell» black metal er bevart, som «screaming» vokal og hurtig tempo, men sjangeren skiller seg ut på noen sentrale punkter. Generelt er det mindre aggressivt, mer melodisk og mer tilgjengelig for lytterne. Elektriske gitarer er ofte spilt med klarere toner, og gitarsoloene er mer typisk heavy metal. Låtene er ofte skrevet på en kommersiell måte som fører til at instrumenter som keyboard blir sentrale.
Melodisk black metal blir noen ganger forvekslet med krysningssjangerne gothic metal, doom metal og symfonisk black metal, spesielt fordi kjennetegnene er like.
Andre band
Black Metal Блэк-метал
Søren Sørensen
Søren Larsen Sørensen (født 20. april 1897, død 11. mars 1965) var en dansk sportsutøver som deltok under de olympiske leker 1920 i Antwerpen. Sørensen vant en olympisk sølvmedalje i turn under OL 1920 i Antwerpen. Han var med på det danske laget som kom på andreplass i lagkonkurransen i turn svensk system foran Sverige. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng.
Jon Torger Storsnes
Jon Torger Storsnes (født 19. oktober 1984 i Trysil) er en norsk danser, skuespiller, sanger og sceneartist.
Har spilt John i Peter Pan og medvirket i Hair på Det norske teatret, Den fjerde nattevakt (Den Norske Opera), Askepott (Torshovteatret), Mack & Mable (Hedmark Teater), Spellemann på taket, Singin' in the Rain (Oslo Nye Teater) og Mamma Mia (Folketeateret). Han har også hatt oppdrag for NRK og TV 2.
Greatest Hits (Alice in Chains)
Greatest Hits, også kalt Alice in Chains Greatest Hits, er det tredje samlealbumet til Alice in Chains og ble gitt ut i 2001. Albumet inneholder sanger fra 1990–1996.
Demonenes port
Demonenes port (Rashōmon, kanji: 羅生門) er et japansk kriminaldrama fra 1950 regissert av Akira Kurosawa. Den er kanskje mest kjent under originaltittelen Rashōmon, som henspiller på «slottsporten», en innfartsbygning i Kyoto. Handlingen er lagt til 1100-tallets Japan.
Filmen ble tildelt Gulløven under Filmfestivalen i Venezia i 1951. Prisen bidro sterkt til Kurosawas og dermed også japansk films gjennombrudd i Vesten.
Handling
Filmmanuset bygger på to noveller av Ryunosuke Akutagawa, den ene med samme tittel som filmen. Den andre heter Yabu no naka (藪の中) – Inne i lunden (1921), som tilsvarer hoveddelen av intrigen.
Handlingen kretser omkring en voldtekt av en kvinne og mordet på hennes mann, en samurai, og hvordan hendelsesforløpet oppfattes helt forskjellig av fire ulike vitner (inkludert offeret selv via spiritistisk medium). Spørsmålet handlingen stiller er hvordan man egentlig kan skille sant fra usant eller om det i det hele tatt er mulig.
Handlingen har intet med selve de legendariske Rashōmon-fortellinger å gjøre, men benytter disse bare stemningsskapende for sin handlingsramme, som spiller på den undergangs- eller endetidsstemning som Heian-tiden fremstår som i den japanske litteratur. Det heter at denne porten på 1100-tallet var blitt helt forfallen og var blitt et usselt sted der tyver og andre usmakelige skikkelse skjulte seg, og hvor folk kvittet seg med lik og uønskede spedbarn.
Kalle Jalkanen
Kalle Jalkanen (født 10. mai 1907 i Suonenjoki, død 5. september 1941 i Kirjasalo) var en finsk langrennsløper som konkurrerte på 1930-tallet. Han falt under fortsettelseskrigen da han trådte på en mine i Kirjasalo, Ingermanland.
Leon Aurdal
Leon Aurdal (født 23. januar 1890 i Bergen, død 25. januar 1949 i Oslo) var en norsk billedkunstner.
Utdannelse
Han studerte blant annet under André Lhote og Georg Jacobsen.
Kunstnerisk virke
Aurdal var spesielt opptatt av det konstruktive i bildet. Senere malte han bilder i mer kraftige farger.
I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.
Familie
Leon Aurdal var gift med tekstilkunstneren Synnøve Anker Aurdal og var far til billedkunstneren Siri Aurdal.
Mesoveliidae
Mesoveliidae er en familie av insekter som tilhører tegene, en gruppe av nebbmunner. Nebbmunner har det til felles at munndelene er sugende og at de suger opp næringen.
Det er i Norge funnet én art av Mesoveliidae, Mesovelia furcata. Totalt sett kjenner man ca. 40 arter fordelt på 11 slekter.
Utseende
Små (1,2 – 4,5 mm), avlange teger, tett kledt med korte, fløyelsaktige hår, oftest grønne eller brunlige. Kroppen er avlangt oval, beina forholdsvis lange med pigger på leggene (tibiae). Hodet er stort og avlangt, og når et godt stykke foran de nokså store og utstående fasettøynene. Punktøyne (ocelli) finnes, unntatt hos vingeløse voksne individer. Antennene er lengre enn hodet, tynne og fire-leddete, sugesnabelen består av tre ledd. Det finnes både langvingede og vingeløse eksemplarer. Hos de langvingede er vingen nokså homogen i strukturen, ikke delt i læraktige og membranøse deler. Scutellum er to-delt hos de langvingede formene. Føttene er tre-leddete, det innerste leddet er svært lite.
Levevis
En del av artene lever på overflaten av ferskvann, som vanlig for Gerromorpha, men det finnes også en del arter som kan finnes på fuktige steder langt fra åpent vann. Enkelte lever i huler, og familien er også representert i fjæra. Mesoveliidene lever av levende og døde smådyr, for eksempel mygglarver.
Systematisk inndeling / europeiske arter
Familien Mesoveliidae er systematisk plassert i gruppen Gerromorpha, sammen med: Veliidae, Hebridae, Paraphrynoveliidae, Macroveliidae, Vannskridere, Hermatobatidae og Vannløpere.
Randmorene
Randmorener er en ryggformet moreneavsetning som er blitt dannet langs kanten av en isbre ved stillstand eller framrykk av brefronten. De kalles endemorener når de er avsatt foran brefronten og sidemorener når de er avsatt i en dalside ved siden av breen. Andre betegnelser er morenerygg og israndavsetning. De består av usortert materiale som har blitt transportert av breen.
Av de forskjellige typene randmorener er endemorenene de mest synlige. Flere voller viser hvor langt breen har trengt frem til ulike tider. De ulike trinnene kan identifiseres og dateres, og de har gjerne navn etter bestemte lokaliteter, f.eks. Tjøme-Hvaler-trinnet.
De yngste randmorenene er små og er lett synlige foran dagens isbreer. I Norge kan man finne 6-7 endemorener framfor en bre. Har breen gått fram i en dal (dalbre), har endemorenen gjerne form som en halvsirkel. Mange innsjøer er oppdemt av endemorener (bresjø). Etter siste istid ble store rygger dannet på bunnen av fjorder.
På 1700-tallet ble det skapt mange endemorener som i dag ligger mange kilometer fra dagens brefront, for eksempel framfor flere utløpere fra Jostedalsbreen.
Briksdalsbreen gikk i perioden 1987–1996 fram 400 meter. Fra 1996 har den gått tilbake 100 meter.
Forskningshistorie
Geologen Theodor Kjerulf var den første som beskrev de store kvartærgeologiske løsmassene på Østlandet som avsetninger fra istiden.
Austre Tiplingan landskapsvernområde
Austre Tiplingan (Luvlie Diehpelh) landskapsvernområde sør for Susendalen i Hattfjelldal kommune i Nordland. Landskapsvernområdet er 44 km² og grenser opp mot Børgefjell nasjonalpark i sør.
Konsentrasjon
Konsentrasjon kan referere til:
Gjettum skole
Gjettum skole er en ungdomsskole på Gjettum som ligger i Bærum i Akershus, ikke veldig langt fra Sandvika. De fleste som går på Gjettum kommer fra barneskolene Løkeberg, Evje og Levre skole.
Historie
Skolen ligger i den gamle jordbrukskommunen Bærum, og skolen har fått sitt navn etter en av nabogårdene – Gjettum. Gårdsnavnet er satt sammen av ordene «geit» og «heim». Navnet har sitt opphav fra 600 år tilbake, da først som «Gæitænni», senere som «Giettumb», «Giettum» og til slutt «Gjettum». Dette er forklaringen på at geiten er Gjettums symbol. Skolen stod bygget ferdig som den nye framhaldsskolen i bygden i 1959 – en skolebygning som skulle romme samtlige framhaldsskoleklasser som var spredt rundt omkring i bygden. Skolen var en praktisk orientert skole, og da hadde den behov for rom og utstyr til aktiviteter som søm, veving, sveising, snekring og matlaging. Skolen har fremdeles i dag en smie knyttet til sløydsalen. Gjettum skole ble bygget som et datidens arkitektonisk mesterverk, og skolen var lenge et flaggskip for skolebygninger. Det betyr idag at vi må ta hensyn til verneinteresser, hvis noe skal gjøres med bygningen.
I 1968 startet det første ungdomsskolekullet ved skolen, med ni fulle klasser på trinnet. Ordningen med niårig grunnskole stilte nye krav til skolebygget, og flere ombyggelser og renovasjoner har vært nødvendig for å fylle opp disse kravene. Skolen fremstår i dag med en klasseromsbasert bygning.
Skolen var tidlig ute med teamorganisering, med tema– og prosjektbasert undervisning. Det har hele tiden vært et mål å få dette til i en slik tradisjonelt innredet skole.
Skolen har hele tiden lagt vekt på aktiviteter som skaper fellesskap og tilhørighet i miljøet. Skolens tradisjonsrike ball for 10. klasse ble første gang arrangert i 1973. Gjettumstafetten og en orienteringsdag for hele skolen er også to arrangementer med lange tradisjoner.
Skolen ligger ikke lenger i sentrum av et jordbruksområde. Nå ligger det villa– og rekkehusbebyggelse, kontorbygg og handels– og sevicesentrene Sandvika og Bekkestua i skolens nærområde.
Skolen fikk høsten 2001 en paviljong, som 10. klasse idag holder til i. Sommeren 2006 ble en paviljong nr. 2 bygget, og den er en musikkpaviljong. Det gamle musikkrommet ble da et klasserom for de nye 8. klassene som begynte det året. Paviljongene er blant elevene kalt «brakkene» og «musikkbrakkene». For sistnevnte paviljong er også «MP3» et hyppig brukt kallenavn, da dette er navnet på det største rommet (MusikkPaviljong, rom 3). I løpet av skoleåret 2006/07 fikk også samtlige klasserom, grupperom og datarom air conditioning-anlegg, da det ble foretatt målinger og det ble bevist at luften var for dårlig. Selv om skolen fikk ny aircondition i noen av klasserommene er luften fortsatt for dårlig nå i 2009/2010. Veldig mange elever sliter med og puste etter en time i de fleste klasserommene.
Klassene
Skolen har det mer og mer vanlige systemet med duogrupper. F.eks. 8A (15 elever) + 8B (15 elever) = 8AB (30 elever). Dermed kan 8AB splittes, slik at 8A og 8B kan ha to forskjellige fag samtidig. Hver gruppe har en kontaktlærer.
Skolen har også en egen mottaksklasse, som heter MOT, for minoritetsspråklige elever. Denne klassen er trinnsuavhengig, så det går elever der, med alder som hører til alle ungdomsskoletrinn.
Streiken 2008
Den 26. mai 2008 ble skolen rammet av skolestreiken. 25 lærere ble tatt ut. Kun et fåtall av årets 10. trinn ble trukket ut til muntlig eksamen på grunn av manglende lærere innen de forskjellige fag.
Tom Arnold
Tom Arnold (født 6. mars 1959 i Ottumwa i Iowa) er en amerikansk skuespiller og stand up-komiker.
Arnold begynte som skribent for TV-serien Roseanne i 1983 og hadde denne jobben frem til 1993. Han giftet seg med showets stjerne, Roseanne Barr i 1990 etter at hun hadde skilt seg fra sin første ektemann. Parets ekteskap tiltrakk seg ofte medias og spesielt tabloidens oppmerksomhet på grunn av deres noen ganger opprørende oppførsel. I 1992 spilte Arnold i sin egen sitcom som ble kalt The Jackie Thomas Show. Det ble sendt 18 episoder før showet ble lagt ned på grunn av lave seertall.
I 1993 kjøpte Arnold og Barr et hus sammen i Arnolds hjemby Ottumwa i Iowa og de åpnet en restaurant som het Roseanne and Tom's Big Food Diner. Begge skuespillerne opptrådte i filmen The Woman Who Loved Elvis som ble filmet i Ottumwa og hadde premiere i 1993. Arnold og Barr skilte seg i 1994 og restauranten de hadde sammen ble stengt året etter.
I 1994 dukket Arnold opp som sidekick til Arnold Schwarzenegger sin karakter i James Camerons spillefilm True Lies. Arnolds rolle som en barnemishandler i filmen Gardens of the Night hadde spesiell betydning for ham da han selv ble utsatt for gjentatte seksuelle overgrep i barndommen. Arnold bestemte seg for å ta på seg rollen for å kaste mer lys over saken.
Maja Sokač
Maja Sokač (født Zebić, 31. mai 1982 i Split) er en kroatisk håndballspiller, som spiller for det kroatiske landslaget og for den makedonske klubben.
5. juli 2014 giftet hun seg med fotballspilleren Željko Sokač som spiller for den kroatiske klubben NK Koprivnica.
Karriere
Foruten å vinne mange kroatiske ligamesterskap og cuptroféer, spilte hun i Cupvinnercupfinalen i 2005 og EHF Cup-finalen i 2006. I Champions League spilte hun 44 kamper og scoret 131 mål.
Basilea Schlink
Basilea Schlink (født 21. oktober 1904 som Klara Schlink i Darmstadt i storhertugdømmet Hessen i Det tyske rike, død 21. mars 2001 i Darmstadt) var en tysk grunnlegger av den lutherske organisasjonen «De evangeliske Mariasøstre» i Darmstadt.
Bakgrunn
Basilea Schlink var søster av teologiprofessor Edmund Schlink. Hennes far Wilhelm Schlink var professor i mekanikk. Etter å ha gått på gymnas i Braunschweig og Darmstadt utdannet hun seg i 1923 på Fröbelseminaret i Kassel, fra 1924 på Indremisjonens jenteskole i Berlin.
I 1929 ble hun lærerinne ved Missionshaus Malche i Bad Freienwalde (Oder) i tysk, psykologi og kirkehistorie. Etter en opptaksprøve studerte hun fra 1930 i Berlin og Hamburg psykologi, kunsthistorie og filosofi. Studiet ble avsluttet av en religionpsykologisk avhandling om «Syndebevissthetens betydning i troskampen til tenåringsjenter».
Mariasøstrene
Schlink befant seg i det utbombede Tyskland og hadde få ressurser, men det var viktig for henne å gjøre bot for tyskernes grusomme behandling av andre folkeslag, særlig jødene. Hun var fristet til å gifte seg slik andre jenter gjorde. I stedet prioriterte hun sitt kall til å bli Mariasøster.
Den 30. mars 1947 grunnla hun sammen med Erika Madauss De evangeliske Mariasøstre i Darmstadt. I 1948 ble begge grunnleggerne og de første sju søstrene nonner. Dr. Klara Schlink kalte seg heretter Mutter Basilea og Erika Madaus kalte seg Mutter Martyria. De evangeliske Mariasøstre har i dag 11 underavdelinger over hele verden, med til sammen 209 søstre, og omkring 130 av disse befinner seg i Darmstadt. Den norske avdelingen ligger i Arneberg i Solør.
Hotel Hafnia (Tórshavn)
Hotel Hafnia (Hafnia er en forvanskning av Tórshavns færøyske kallenavn, Havn) er et hotell i Tórshavn, og er landets andre firestjerners hotell etter Hotel Føroyar.
Hotellet ble bygget i 1950 og åpnet den 1. november 1951. Det har 102 senger. Ved siden av et internasjonalt kjøkken (dansk-fransk) har hotellet også færøysk mat å by på. Fylte lunder er en av spesialitetene. Hotellet ligger i motsetning til det konkurrerende hotellet midt i byen, og det medfører at man kan nå havnen og byens ytterligere attraksjoner lett til fots.
Inntil 2004 var hotellet familieeiet ved Restorffs, men nå bestyres det av to kvinner som tidligere selv har arbeidet på hotellet. Berømte gjester var bl.a. Dirch Passer, Poul Bundgaard, Kim Larsen, Björn Afzelius, Mærsk Mc-Kinney Møller og Anne Linnet.
Adobe Illustrator
Adobe Illustrator er et redigeringsverktøy for vektorgrafikk utviklet og markedsført av Adobe Systems. Illustrator har mange likhetstrekk med sine konkurrenter CorelDraw og Macromedia FreeHand. Illustrator-filer har filendelsen .ai.
Støttede formater
..
Latinskole
Latinskole betegner en skoleform for gutter som fantes i Europa etter 1200, men skolens historie går tilbake til middelalderens kloster og katedralskoler. Skolen var utelukkende for gutter, da kvinner uansett ikke kunne ansettes i kirken før i tiden. De første klosterskolene ble opprettet på 500-tallet, og fram til 1200-tallet var de ryggraden i middelalderens skolevesen i Europa. Lenge var alle hellige skrifter skrevet kun på latin (frem til reformasjonen). Latinskolene skulle primært dekke den katolske kirkens behov for prester med kunnskaper i latin, og kirken bestemte skolenes innhold. Latin var også språket for de som skulle inn i statstjenesten, og mange adelsmenn og velstående sendte barna sine for å studere og erverve seg bokkunnskaper. På denne tiden var universitetsinstitusjonen lite utbygd i Europa. De første universitetene kom rundt 1350, i København i 1479 og i Oslo først i 1811.
Examen artium ble etablert som opptakskrav ved Københavns Universitet i 1630. Dette medførte at undervisningen ved latinskolene i Danmark-Norge ble standardisert og tilpasset universitetets krav. Katedralskolene ble latinskoler i 1734. I 1739 kom en forordning om latinskolenes antall og innhold og man så også de første sentraliseringstiltak, latinskolene i de mindre byene ble lagt ned. Fag som morsmål, historie, geografi og realfag ble styrket.
I 1756 ble opptakskravene skjerpet og latin fikk på nytt større plass i fagplanen. Årsaken var at fattige elever tok opp skoleplasser og skremte bort velstående elever. «Da det endnu ofte skal arrivere, at heel slette og maadelige Ingenia antages i Skolerne, og derfra siden forsendes til Academiet, hvor man saa meget mindre af Dem kan vente nogen synderlig Forbedring i Deres Studeringer, som de tillige ere Fattige, og formedelst Fattigdom... nødes til strax at forlade Universitætet…»
I 1775 kom en ny «Forordning angaaende Skoele-Væsenets Forbedring ved de publiqve Skoele». Forordningen innførte mer undervisning i klassiske språk og morsmål. Andre fag forsvant. Bakgrunnen var klager fra universitetet om at nivået på studentene hadde sunket. Rektor ble truet med mulkt på 20 riksdaler om han uteksaminerte uegnede elever. Bare de fire katedralskolene eksisterte nå som latinskoler. + Stavanger?
På 1800-tallet ble det gjennomført en rekke reformer. Skolen fikk faggrupperinger og faglærere, de ble betraktet som en almendannende, (lov i 1869??) og det ble slutt på at kirken kunne overstyre skolen. Realskole og middelskole ble innført fra 1848 og begrepet «normalplan» ble brukt for første gang. Først i 13. skoleår kom latin inn på planen.
Begrepet latinskole ble i 1903 erstattet av gymnas.
Kort om latinskolen: - Gutteelevene kom når de var 7-8 år. - Bodde i klosteret eller hos ansatte i domkirken. - Lærte å lese og skrive, latin og sang (korgutter). - Katedralskolene i byene var forbeholdt gutter med tanke på presteutdanning. - 4. klassetrinn(lectier), som man rykket oppover i ettersom man mestret kunnskapsstoffet for hvert trinn. - Trinnene var altså uavhengig av alder, elever som startet sent på skolen startet og gikk på det første nivået til han hadde mestret nok til å gå videre til det neste. (Ikke aldershomogene) - Ikke alle nådde det øverste trinnet/nivået "mesterlectien", de som nådde dette kunne gå ut i prestetjeneste eller studere teologi. - "De 7 frie kunster"?? - Puggeskole - Korporlig - Ofte ett stort "klasserom" for alle, atskilt med skillevegger for mesterlectien.
Georg Vest
Georg Erland Larsen Vest (født 18. juli 1896, død 6. desember 1977) var en dansk sportsutøver som deltok under de olympiske leker 1920 i Antwerpen. Vest vant en olympisk sølvmedalje i turn under OL 1920 i Antwerpen. Han var med på det danske laget som kom på andreplass i lagkonkurransen i turn svensk system foran Sverige. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og sisteplass med 1324,833 poeng.
Vidar Letho
Vidar Letho (født 5. juni 1974 i Porsgrunn og oppvokst i Skien) er en norsk lærer, standupkomiker, skuespiller, musiker, vokalist, spaltist og foredragsholder. Han har kallenavnet Viddi.
Komiker
Med sine 128 centimeter, markedsfører han seg som «Nordens minste standupkomiker».
Spaltist
Fra 9. januar 2008 til 6. januar 2011 var Letho spaltist i avisa Varden med onsdagskronikken Lethos lille lørdag. Denne spalten hadde som formål å komme med et satirisk skråblikk på Vardens siste nyhetssaker.
Boksing under Sommer-OL 2008 – Fjærvekt
Dette er resultatene fra fjærvekt-klassen i boksing under Sommer-OL 2008. Konkurransen er den fjerde letteste klassen som det ble konkurrert i under lekene, og klassen er for de bokserne som veier mellom 54 og 57 kg. Det ble ikke bokset noen bronsefinale, så det ble delt ut to bronsemedaljer.
28 boksere var kvalifisert til konkurransen etter Verdensmesterskapet i boksing 2007, og ni andre kvalifiseringsturneringer.
Medaljer
<br style="clear:both;" />
Kalender
Alle tidspunkt er China Standard Time (UTC+8)
Diffus refleksjon
Diffus refleksjon: Refleksjon (av lys) fra en matt overflate, for eksempel en hvit vegg. I motsetning til speilende refleksjon. Ved diffus refleksjon spres lyset i alle retninger.
Innledning
Lys består av elektromagnetiske bølger, som forplantes i vakuum med hastighet c = 3×10⁸ m/s. Synlig lys har frekvenser f i området 750×10¹² til 428×10¹² [Hz], svarende til bølgelengder i området 400nm - 700nm. Lyshastigheten v i et medium er gitt ved, hvor n er mediets brytningsindeks, slik at jo høyere brytningsindeksen er i forplantingsmediet, desto lavere er lyshastigheten. I et homogent medium er brytningsindeksen - og dermed også lyshastigheten - konstant. Klar luft og rent vann er gode eksempler på homogene medier hvor lysets bane ikke endrer retning under forplanting. I et ikke-homogent medium varierer brytningsindeksen, og lysets bane vil endres eller brytes.
Når lys fra en bestemt retning treffer en gjennomsiktig, glatt grenseflate mellom to medier med ulik brytningsindeks, vil deler av det innfallende lyset bli reflektert og transmittert. Retningen til det reflekterte lyset følger av refleksjonsloven (speilloven), som sier at refleksjonsvinkelen \theta_r (vinkelen mellom refleksjonsretningen og flatenormalen) er lik innfallsvinkelen \theta_i (vinkelen mellom innfallsretningen og flatenormalen). Dessuten ligger retningen til det reflekterte lyset i innfallsplanet, som defineres av innfallsretningen og flatenormalen. Retningen til det transmitterte lyset følger av Snells lov:, hvor \theta_t er transmisjonsvinkelen (vinkelen mellom transmisjonsretningen og flatenormalen), og hvor n1 og n2 er brytningsindeks i henholdsvis medium 1 med innfallende lys og medium 2 med transmittert lys. I tillegg ligger transmisjonsretningen i innfallsplanet. Hvis ingen av de to mediene absorberer lys eller inneholder partikler som sprer lys, vil mengden av lys som reflekteres og transmitteres være bestemt av Fresnels lover for refleksjon og transmisjon.
Diffus refleksjon
Hvis grenseflaten mellom de to mediene ikke er glatt, men består av en ru overflate med en vilkårlig variasjon i høyde omkring et gjennomsnittsnivå, vil det reflekterte lyset spres diffust i mange forskjellige retninger (diffus refleksjon) i tillegg til at det fortsatt kan være en speilende komponent med retning bestemt av refleksjonsloven (speilende refleksjon). Likeledes vil det transmitterte lyset generelt bestå av en direkte-transmittert komponent med retning bestemt av Snells lov, og en diffus del med spredning i mange forskjellige retninger. Retningsfordelingen til det diffust reflekterte lyset avhenger av overflatens struktur og lysets innfallsretning. Hvit maling og matt papir er eksempler på overflater som reflekterer innfallende lys i mange ulike retninger og gir opphav til stor grad av diffus refleksjon.
Siden diffust lys kommer fra alle retninger, kaster det ikke skarpe skygger, en egenskap som utnyttes av fotografer til å lage bilder uten sjenerende skygger. Intensitetsforholdet mellom diffust og speilende reflektert lys avhenger av overflatens mikroskopiske topografi eller struktur, dvs. av overflatens ruhet (som øker med høyden til ujevnheter i overflaten) sammenlignet med bølgelengden til det innfallende lyset. Topografien kan modelleres som en fordeling av V-formede daler hvor man antar at sidene i hver dal reflekterer det innfallende lyset gjentatte ganger i ulike retninger og gir opphav til diffust tilbakespredt lys. Diffus refleksjon kan også skyldes transmisjon av lys inn i mediet hvor det spres tilbake av partikler eller ujevnheter.
Diffus refleksjon eller spredning avhenger av lysets bølgelengde. Ifølge geometrisk optikk eller stråleoptikk antas enhver overflate som lyset treffer å være glatt eller speilende. Dette betyr at bølgelengden til lyset antas å være meget liten i forhold til overflatens ruhet. Men lysets innfallsretning har også betydning for overflatens ruhet. Nær streifende innfall, hvor lyset kommer inn nesten parallelt med overflaten, vil overflaten være glatt uavhengig av dens ruhet. Når bølgelengden til det innfallende lyset øker i forhold til overflatens ruhet, må man anvende fysikalsk optikk eller bølgeoptikk. Siden stråleoptikk gjelder for en glatt overflate, vil lysets innfallsvinkel og bølgelengde avgjøre om en reflekterende overflate skal kunne karakteriseres som optisk glatt eller ru. Både stråleoptikk og bølgeoptikk anvendes i modellering av lysspredning og gir – innenfor deres gyldighetsområder - en god beskrivelse av diffus refleksjon samt av lysets polarisasjon, dvs. retningen til den reflekterte lysbølgens elektriske feltvektor. Fordelen med stråleoptikken er at den gir en enklere fysikalsk modell og mindre tidkrevende beregninger enn bølgeoptikken, men den kan ikke brukes til å forklare typiske bølgefenomener som diffraksjon og interferens.
Albedo og BRDF
Forholdet mellom intensitetene til reflektert lys fra en overflate og innfallende lys kalles overflatens albedo. Per definisjon er albedo til en flate et tall mindre eller lik 1, og dette tallet angir netto refleksjon fra flaten i alle retninger og ved alle bølgelengder. For en gitt retning og bølgelengde til det innfallende lys beskrives andelen av reflektert lys i en bestemt retning av en to-veis fordelingsfunksjon som kalles BRDF (Bidireksjonal-Reflektans-Distribusjons-Funksjon). BRDF for et gitt område av en overflate avhenger av lysets bølgelengde, innfallsretning og refleksjonsretning, og gir en fullstendig beskrivelse av områdets refleksjonsegenskaper.
BRDF er definert som forholdet mellom reflektert radians (intensitet) i en bestemt retning fra et gitt areal på overflaten og energien til lyset som faller inn mot samme areal. Dersom BRDF for en overflate er den samme uavhengig av hvilket område på overflaten lyset reflekteres fra, sies overflaten å være homogen, og dersom intensiteten til det reflekterte lyset er den samme for alle observasjonsretninger, sies BRDF å være isotrop. En overflate som er homogen og isotrop for alle mulige retninger til det innfallende lys, kalles en Lambert-flate, som gir en BRDF som er konstant. Lambert-modellen beskriver diffus refleksjon av lik styrke i alle retninger, og inkluderer ikke speilende refleksjon. En ideell Lambert-flate finnes ikke, men målinger har vist at fabrikkerte overflater, slik som for eksempel Spektralon, kan gi en god tilnærmelse til en Lambert-flate når retningene til innfallende og reflektert lys er nær flatenormalen. Spektralon er laget av termoplastiske harpiks-materialer med høy permittivitet. Overflaten er porøs, og interne refleksjoner som finner sted innenfor noen få tiendedels millimeter under overflaten, randomiserer fasen til innfallende lys og gir diffust reflektert lys. Spektralon opprettholder sine optiske egenskaper selv når overflaten utsettes for ekstremt høy stråling og brukes derfor som referanse for refleksjonsmålinger. Når innfallsvinkel eller observasjonsvinkel øker, viser målinger en gradvis økende anisotrop eller retningsbestemt refleksjon. Det finnes ulike BRDF-modeller som inkluder både speilende og diffus refleksjon og som anvendes i datagrafikk og fjernmåling.
Anvendelser
Diffus lysspredning utnyttes i fotografering til å oppnå mykere kontrast i bilder med mer detaljer i både lyse og mørke områder. Utendørsfotografering i dagslys med skydekke kan produsere bilder med slike egenskaper. I industriell sammenheng brukes BRDF til å karakterisere materialoverflater. I biologi og medisin brukes diffus spredning av infrarød stråling til å karakterisere strukturer og funksjonelle mekanismer til levende vev. Undersøkelser har vist at diffus refleksjon av synlig lys fra menneskesvev åpner mulighet for å identifisere ulike sykdommer, så som ondartet føflekkreft.
Hans Christian Olsen
14/5 1871 ble han gift med Andrine Johnsen (f. 27/1 1848) fra Maridalen. De fikk mange barn.
Læreår
I 1868 ble Hans Christian Olsen elev av billedhugger Julius Middelthun ved Den kongelige tegneskole i Christiania, og ble værende til 1870. I 1871 reiste han til København for lære av Johan Frederik Rosenstand (1820–1887).
Yrkesliv
Sammen med Anthon Olsen startet han xylografiverkstedet Brødrene Olsen. De leverte en masse tresnitt til Ny illustreret Tidende, Skilling-Magazin, Menneskevennen og i en rekke andre norske ukeblader og bøker. Han var dessuten en av svært få norske xylografer som fikk skjære bilder til Peter Christen Asbjørnsens og Jørgen Moes Norske Folke- og Huldre-Eventyr i Udvalg (1879). Et annet praktverk han skar bilder for var Frederik Christian Schübelers ''Viridarium Norvegicum. Norges Væxtrige'' I-III, (1886-1889). Med håndverkernes reisestipendium kom Olsen til verdensutstillingen i Paris, og tilegnet seg flere reproduksjonsmåter som galvanoplastikk og arbeidet for L’Illustration
I 1888 reiste Olsen til London på oppfordring fra journalist Brekstad, og fikk ansettelse i prestisjetunge publikasjoner som British Workmen, Black & White og The Grafic. Med dårligere arbeidsvilkår vendte han hjem til Norge i 1892 som gårdbruker Hobøl, før han opprettet en moderne reproduksjonsanstalt i Christiania. Da Sigurd Ibsen startet bladet Ringeren var Hans Christian Olsen blant den som fikk i oppdrag å skjære illustrasjonene til dette. Erik Werenskiold og tekstredaktør Nordahl Rolfsen fikk ordnet det slik at Hans Christian Olsen ble hentet inn for å ha ansvaret for reproduksjon av bildene til den storslåtte jubileumsboka Norge i det nittende aarhundrede (1900).